tartuNLP/wikipedia-smugri-20251201 huggingface dataset:
Länsiafrikanmakorepuu

Länsiafrikanmakorepuu ("Tieghemella heckelii") on sapotillakasvien (Sapotaceae) heimoon, makorepuiden ("Tieghemella") sukuun kuuluva kasvilaji. Se on monien läntisen Afrikan alueiden metsien suurin puulaji. Lajia tavataan trooppisessa Länsi-Afrikassa Sierra Leonesta Ghanaan.
Länsiafrikanmakorepuu voi kasvaa 50 metriä korkeaksi ja sen runko voi kasvaa suorana 25 metrin korkeuteen tai korkeammallekin.
Länsiafrikanmakorepuu kasvaa kosteissa ainavihannissa tai osittain kausivihannissa metsissä. Se suosii erityisesti käsittelemättömiä metsiä.
Länsiafrikanmakorepuun siemeniä on kerätty luonnosta ravinnoksi ja lajia on hakattu puutavaraksi sekä paikalliseen käyttöön että kansainväliseen kauppaan. Lajin laajamittaisten hakkuiden myötä se onkin nykyisin vaarassa hävitä kokonaan luonnosta, etenkin Ghanassa ja Liberiassa. Läntisellä Norsunluurannikolla lajia on myös kasvatettu, joskin vain pienessä mittakaavassa. Lajin puuaines sisältää saponiinia.
Kaikki muuttuu (Jani Wickholmin albumi)

 Kaikki muuttuu on Jani Wickholmin debyyttialbumi. Se julkaistiin 8. syyskuuta 2004.
Stay (Rihannan kappale)

Stay on barbadoslaislaulaja Rihannan kappale, jolla vierailee Mikky Ekko. Se julkaistiin 28. tammikuuta 2013 toisena singlenä Rihannan albumilta "Unapologetic". Kappale julkistettiin marraskuussa 2012, kun se esitettiin "Saturday Night Live" -ohjelmassa.
Kappaleen musiikkivideon ohjasi Sophie Muller, joka on aiemmin työskennellyt muun muassa No Doubtin, Beyoncén ja Pinkin kanssa. Yksinkertaisella ja surumielisellä videolla kuvataan Rihannaa, joka riisuutuu ja menee kylpyyn. Välillä kuva siirtyy Mikky Ekkoon, mutta kaksikkoa ei näytetä videolla kertaakaan yhdessä. Videosta on julkaistu myös leikkaamaton versio, jolla Ekko ei esiinny lainkaan.
Alumiinitähdet

Alumiinitähdet on Jani Wickholmin toinen studioalbumi. Se julkaistiin 28. syyskuuta 2005.
M-62 (1939)

M-62 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 20. tammikuuta 1938. Se laskettiin vesille 5. lokakuuta 1939 nimellä "M-59" ja otettiin palvelukseen 31. heinäkuuta 1940.
Palvelus.
Varustamisen aikana "M-59:ksi" nimetyn aluksen piti liittyä Neuvostoliiton Itämeren laivastoon, mutta se siirrettiin syyskuussa 1940 Neuvostoliiton Mustanmeren laivastoon nimettynä "M-62:ksi".
M-63 (1939)

M-63 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Nikolajevista Martin telakalta, missä köli laskettiin 20. tammikuuta 1938. Se laskettiin vesille 5. lokakuuta 1939 nimellä "M-60" ja otettiin palvelukseen 31. heinäkuuta 1940.
Palvelus.
Varustamisen aikana "M-60:ksi" nimetyn aluksen piti liittyä Neuvostoliiton Itämeren laivastoon, mutta se siirrettiin syyskuussa 1940 Neuvostoliiton Mustanmeren laivastoon nimettynä "M-63:ksi". Alus siirrettiin lopulta (mahdollisesti 1941) Tyynenmeren laivastoon.
Yhden lauseen mies

Yhden lauseen mies on Jani Wickholmin kolmas studioalbumi. Se julkaistiin 17. tammikuuta 2007.
Aivan eri mies

Aivan eri mies on Jani Wickholmin kuudes studioalbumi. Se julkaistiin 20. kesäkuuta 2012.
Kappaleet.
Sininen tie (Jani Wickholmin albumi)

Sininen tie on Jani Wickholmin seitsemäs studioalbumi. Se julkaistiin 15. toukokuuta 2015.
Raritan Township (New Jersey)

Raritan Township on kunta ("township") New Jerseyn osavaltiossa, Yhdysvalloissa. Sen väkiluku oli 23 447 vuonna 2020, ja se oli Hunterdonin piirikunnan suurin kunta.
Väestö.
Vuonna 2020 Raritan Townshipin 23 447 asukkaasta valkoisia oli 87,7 %, aasialaisia 7,3 % ja mustia 2,8 %. Vuonna 2019 13,9 % asukkaista puhui kotonaan jotain muuta kieltä kuin englantia ja 12,2 % asukkaista oli syntynyt ulkomailla.
M-91 (1937)

M-91 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 29. toukokuuta 1937. Se laskettiin vesille 12. lokakuuta ja otettiin palvelukseen 22. kesäkuuta 1938.
Palvelus.
Palvelukseen otettaessa alus liitettiin Neuvostoliiton Itämeren laivastoon. Se siirrettiin toukokuussa 1939 Pohjoiseen laivastoon, jossa alus nimettiin uudelleen "M-174:ksi". Alus katosi marraskuussa 1943 Norjan rannikolla tuntemattomasta syystä.
M-92 (1937)

M-92 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 29. toukokuuta 1937. Se laskettiin vesille 12. lokakuuta ja otettiin palvelukseen 29. syyskuuta 1938.
Palvelus.
Palvelukseen otettaessa alus liitettiin Neuvostoliiton Itämeren laivastoon. Se siirrettiin toukokuussa 1939 Pohjoiseen laivastoon, jossa alus nimettiin uudelleen "M-175:ksi". Saksan laivaston sukellusvene "U-584" upotti 10. tammikuuta 1942 torpedoimalla aluksen.
M-93 (1937)

M-93 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 29. toukokuuta 1937. Se laskettiin vesille 12. lokakuuta ja otettiin palvelukseen 11. lokakuuta 1938.
Palvelus.
Palvelukseen otettaessa alus liitettiin Neuvostoliiton Itämeren laivastoon. Se siirrettiin toukokuussa 1939 Pohjoiseen laivastoon, jossa alus nimettiin uudelleen "M-176:ksi". Alus katosi kesäkuussa 1942 Norjan rannikolla tuntemattomasta syystä.
Tiffanylasi

Tiffanylasi on nimitys, jota käytetään yhdysvaltalaisen taideteollisuusyritys Tiffany &amp; Co:n lasituotteista, kuten maljakoista ja lasimaalausikkunoista. Yritys alkoi valmistaa niitä lasisuunnittelija Louis Comfort Tiffanyn johdolla. Kuuluisimpia Tiffany-tuotteita ovat epäsäännöllisistä lasinpaloista kootut, mosaiikkimaiset Tiffany-valaisimet.
Tiffanylasia edustaa myös Louis Comfort Tiffanyn 1800-luvun lopulla patentoima Favrile-lasi. Se on himmeää, osittain läpikuultavaa lasimassaa, jota käytetään käsin valmistetuissa tuotteissa, kuten jugendtyylisissä lampunvarjostimissa. Lasiin sekoitetut metallit saavat sen loistamaan sateenkaaren väreissä.
Oikeinkirjoitus.
Kielitoimiston mukaan "tiffanylasi" voidaan kirjoittaa suomen kielessä pienellä alkukirjaimella, koska sen yhteys erisnimeen on jo haalistunut.
Indium(III)jodidi

Indium(III)jodidi (InI3) on indiumin ja jodin muodostama epäorgaaninen molekyyliyhdiste. Yhdistettä voidaan käyttää katalyyttinä orgaanisen kemian synteeseissä.
Ominaisuudet, valmistus ja käyttö.
Huoneenlämpötilassa indium(III)jodidi on kiteistä ja hygroskooppista ainetta. Yhdiste on polymorfista ja sillä on keltainen alkeiskopiltaan monokliininen muoto ja punainen romboedrinen muoto. Keltainen indium(III)jodidi on rakenteeltaan dimeeri In2I6 ja alhaisissa lämpötiloissa stabiili punainen muoto on rakenteeltaan monimutkainen. Yhdiste liukenee veteen, mutta myös hydrolysoituu sen vaikutuksesta. Aine liukenee hiilivetyihin. Indium(III)jodidi on Lewis-happo ja muodostaa useita komplekseja, esimerkiksi tetrajodoindaatti(III)ionin ([InI4]-).
Indium(III)jodidia voidaan valmistaa kuumentamalla indiumin ja jodin seosta 150–200 °C:n lämpötilaan. Toinen tapa on indiumin ja vetyjodidin reaktio.
2 In + 3 I2 → 2 InI3
2 In + 6 HI → 2 InI3 + 3 H2
Indium(III)jodidia voidaan käyttää katalyyttinä esimerkiksi vaihtoesteröineissä, Strecker-synteeseissä, syklisointireaktioissa ja kytkentäreaktioissa.
M-94 (1939)

M-94 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 25. joulukuuta 1938. Se laskettiin vesille 11. syyskuuta 1939 ja otettiin palvelukseen 20. marraskuuta.
Palvelus.
Palvelukseen otettaessa alus liitettiin Neuvostoliiton Itämeren laivastoon. Saksan laivaston sukellusvene "U-140" upotti 21. heinäkuuta 1941 veneen torpedoimalla.
M-95 (1939)

M-95 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 25. joulukuuta 1938. Se laskettiin vesille 11. syyskuuta 1939 ja otettiin palvelukseen 20. marraskuuta.
Palvelus.
Palvelukseen otettaessa alus liitettiin Neuvostoliiton Itämeren laivastoon. Alus upposi 15. kesäkuuta 1942 Suursaaren edustalla osuttuaan miinaan.
Göteborgin reunamoreeni

Göteborgin reunamoreeni (, ) on näkyvästi kerrostunut reunamuodostuma, joka sijaitsee Etelä-Ruotsin länsirannikon tuntumassa Bohuslänissä ja Hallandissa ja viimeisten kilometrien osalta Smålandissa. Reunamoreeni luonteeltaan kukkuloiden ja selänteiden jakso, joka on lähes 300 kilometriä pitkä. Muodostuman ajoitus on vielä epävarma ja se on muodostunut noin 15 000 vuotta sitten.
Yleistä.
Viime jääkauden loppuvaiheessa Fennoskandian mannerjäätikön on alkanut hitaasti sulaa. Sulaminen ei ole ollut tasaista, vaan lämpöjaksojen väliin on mahtunut kylmempiä stadiaaleja, joiden aikana jäätikön reuna on perääntynyt hitaammin, pysynyt paikallaan tai jopa edennyt useita kilometrejä. Etelään virtaavan Keski-Ruotsin virtauskielekkeen länsisivulle on erään stadiaalin aikana muodostunut reunamoreenimuodostumia, jota sijaitsevat toisiinsa nähden lähes suorassa linjassa. Tämä linja sijaitsee noin 10 kilometriä länteen päin Hallandin rannikon moreenimuodostumista. Moreeniselänteet ovat muodostuneet aikoinaan merenpohjassa tai merenrannikon lähellä, sillä niihin on sekoittunut runsaasti esimerkiksi simpukoita.
Moreenimuodostuma.
Reunamoreenin näyvä osuus alkaa Göteborgin pohjoispuolella Kungshamnista, jossa se nousee merestä, ylittää Orustin saaren, kiertää Göteborgin sisämaan puolelta, ja kääntyy Varbergin kohdalla enemmän metsämaiden suuntaan. Aluksi sen muodostaa moreenimäet ja lyhyet moreeniselänteet, mutta noin 35–40 kilometrin päässä Göteborgista etelään se jatkaa yhtenäisempänä muodostumana. Täällä se kohoaa lähes 50 metrin korkusena selänteinä, jotka ylittävät laaksoja ja korkeita mäkiä. Selännejaksoon liittyy mukaan jäätikköjokimuodostumia, joita ovat harjuja ja niiden päässä suistotasanteita. Selännejakso on seuraavan 40 kilometrin matkalla huomiota herättävä, mutta loppuosaltaan se muuttuu satunnaisemmaksi. Hillefors on ehdottanut, että reunamoreenia esiintyisi itään kääntyvässä muodostumassa. Se kääntyisi Bolmenjärven eteläpuolelle. Toinen useamman tutkijan ehdotus on, että reunamoreenit kääntyisivät aikaisemmin itään ja ylittäisivät Bolmenjärven.
Reunamoreeni on muodostunut aikoinaan merenrannan tuntumassa, joko vedessä tai aivan rannalla. On ehdotettu, että muodostuma jatkuisi Bolmenin kaakkoispuolella luonteensa muuttaneena. Aluksi on moreenimäkiä ja selänteitä harvemmassa, mutta Smålandin ylängöllä ne muodostuisivat lähinnä moreenikumpualueista, jotka ulottuvat ehkä Blekingeen asti. Samalla kumpualueella on laserkeilaustutkimuksissa havaittu jälkiä kahdesta moreeniselännejakso, joista kumpaakaan ei ole pystytty kytkemään luotettavasti Göteborgin reunamoreenijaksoon. Mitään varmaa ei asiasta voine tämänkään vuoksi sanoa.
Tutkimushistoriaa.
Reunamoreen on vuosina 1979–1995 ajoitettu 12 500–12 800 vs, mutta kun ajoituksia tarkastelee kalibrointikäyrää vasten, laajenee niiden antama ajoitus välille 14 400–15 500 vs. Tämä sijoittuisi vanhimpaan dryaskauteen.
Resurrection (Venomin albumi)

Resurrection on brittiläisen metalliyhtye Venomin kymmenes albumi, jonka Steamhammer Records julkaisi vuonna 2000. Se oli viimeinen virallinen Venom-albumi, jolla kitaristi Jeffrey ”Mantas” Dunn soittaa.
Albumi julkaistiin CD-muodossa sekä tuplavinyylinä, jossa oli aukeavat kannet ja kaksi kuvalevyä.
Arvostelut.
"Soundin" Marko Säynekoski arvosteli albumin tuoreeltaan. Hänen mukaansa Venomin taso romahti ensimmäisten levyjen jälkeen, mutta "Resurrection" teki yhtyeestä jälleen kiinnostavan. ”"Resurrection" ei aivan murhaa kaikkia muita metallilevyjä, mutta bändi pystyy näyttämään, mitä pahansuopa viha on aidoimmillaan. Venom on kokeillut monenlaista kokoonpanoa, mutta trio on ainoa oikea tapa tehdä Venom-musiikkia. [– –] Bändi saa triona tiivistettyä ideansa kaikkein parhaiten kompaktiin muotoon, jossa tarvitaan vain nippu iskeviä riffejä ja tukeva komppi. Se riittää. Sitä paitsi Venom on taitava yhtye. Toista oli silloin, kun bändi julkaisi "Welcome To Hellin". Levy oli jopa ilmestymisvuotensa 1981 standardien mukaan heikosti tuotettu, vaikka biiseissä olikin ideaa. Nyt bändi kuulostaa siltä kuin se haluaisi lunastaa paikkansa takaisin hiilihankomiesten keulakuvana.”
"AllMusic"-sivustolla Gary Hill kehuu "Resurrectionia" ”vahvaksi ja ammattitaitoiseksi” metallialbumiksi, jolla yhtye teki aiempaa monipuolisempaa musiikkia. Mukana on sekä ”nopeita ja vimmattuja” että ”hitaasti jyrääviä” kappaleita. Myös tuotantoarvot ovat aiempia Venom-albumeja korkeammat. Hill pitää parhaina kappaleina ”All There is Fearia”, ”Firelightia” ja ”Pandemoniumia”. Hän kritisoi kappalemateriaalin ajoittaista epätasaisuutta, mutta pitää kokonaisuutta vahvana ja omaperäisenä. Hillin mukaan "Resurrectionin" pitäisi sekä tyydyttää vanhoja faneja että houkutella yhtyeen pariin uutta yleisöä.
"Resurrectionin" jälkimaine on ollut myönteinen. Vuonna 2011 julkaistussa arviossa "Imperiumin" Janne Rintala piti sitä Venomin viimeisenä hyvänä albumina. Myöhäisempiä, ilman Mantasia tehtyjä albumeja, hän kuvaili ylipitkiksi ja epätasaisiksi. "Metalliluolan" vuonna 2020 julkaistussa arviossa Tomi Väänänen nosti "Resurrectionin" koko Venomin uran parhaaksi albumiksi. Yhtyeestä kiinnostuneille se on ihanteellinen aloituspiste. Väänänen kehuu albumin huolella harkittua äänimaailmaa, soittoa ja kappalemateriaalia, joita ei kuitenkaan ole hiottu liian hienostuneiksi. Erityisesti hän nostaa esiin keulahahmo Conrad ”Cronos” Lantin, joka ”örisee voimiensa tunnossa”. Aiemmasta poiketen Cronos laulaa myös melodioita, mikä tukee albumin monipuolista kappalemateriaalia.
Idols 2005

Idols 2005 on vuoden 2005 Idols-finalistien laulamista kappaleista koottu albumi, joka julkaistiin 2. joulukuuta 2005. Albumi saavutti kultalevyn rajan julkaisuvuonnaan 2005.
Easy Love (Kim Heroldin albumi)

Easy Love on malli-laulaja Kim Heroldin 5. lokakuuta 2011 julkaistu toinen studioalbumi.
Viron herttuakunta (1561–1721)

Viron herttuakunta (, , ) oli vuodesta 1561 vuoteen 1721 olemassa ollut Ruotsin valtakunnan hallitsema herttuakunta. Sen johdossa oli kuninkaan asettama käskynhaltija, jolla oli laajat valtuudet. Alue luovutettiin Venäjälle Suuren Pohjan sodan jälkeen.
Alatás

Alatás () on pieni Kreikan saari, joka sijaitsee Pagasitikóslahdessa Pílion niemimaan länsirannikon edustalla. Saaren pinta-ala on 0,55 neliökilometriä ja se on asumaton (vuonna 2011). Hallinnollisesti Alatás kuuluu Nótio Pílion kuntaan, Magnesian alueyksikköön ja Thessalian alueeseen.
Alatás sijaitsee Milínan ja Mávri Pétran kylien edustalla. Saari on pitkä ja kapea. Sen pituus pohjois-eteläsuunnassa on noin 2,4 kilometriä ja leveys kapeimmassa kohdassa vain noin 45 metriä. Suurin korkeus on 61 metriä merenpinnasta laskettuna. Saarella sijaitsee Pyhän Neljänkymmenen luostari ("Moní Agíon Tessarákonta"). Alatásta on yritetty kehittää turistikohteeksi sekä 1960- että 1990-luvulla, mutta hankkeet ovat epäonnistuneet.
Kávouras (Antíparos)

Kávouras () eli Epáno Fýra (Επάνω Φύρα, myös "Áno Fyrá", Άνω Φυρά) on pieni Kreikan saari, joka kuuluu Kykladien saariryhmään ja sijaitsee Antíparoksen saaren pohjoispuolella. Saaren pinta-ala on noin 0,27 neliökilometriä ja se on asumaton (vuonna 2011). Hallinnollisesti Kávouras kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Kávouraksen saari eli Epáno Fýra (”Ylempi Fýra”) sijaitsee Antíparoksen pohjoiskärjen ja Diplón saaren eli Káto Fýran (”Alempi Fýra”) pohjoispuolella länteen Pároksesta. Monissa lähteissä Kávouraksen ja Diplón eri nimissä esiintyy sekaannusta, ja nimet on yhdistetty toisiinsa ja merkitty karttoihin eri tavoin.
Ktapódia

Ktapódia () eli Stapódia (Σταπόδια) on pieni Kreikan saari, joka kuuluu Kykladien saariryhmään ja sijaitsee Mýkonoksen saaren itäpuolella. Saaren pinta-ala on noin 0,39 neliökilometriä ja se on asumaton (vuonna 2011). Hallinnollisesti Ktapódia kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen.
Mikrí Akradiá

Mikrí Akradiá () on pieni Kreikan saari, joka kuuluu Kykladien saariryhmään ja sijaitsee Míloksen saaren pohjoispuolella. Saaren pinta-ala on noin 0,087 neliökilometriä ja se on asumaton (vuonna 2011). Hallinnollisesti Mikrí Akradiá kuuluu Míloksen kuntaan, Míloksen alueyksikköön ja Etelä-Egean saarten alueeseen.
Mikrí Akradián (”Pieni Akradiá”) saarella on majakka, joka on rakennettu vuonna 1892. Sen korkeus on seitsemän metriä ja kokonaiskorkeus 77 metriä merenpinnasta laskettuna. Mikrí Akradián itäpuolella sijaitsee suurempi Akráthi eli Megáli Akradiá (”Suuri Akradiá”).
Panteronísi

Panteronísi () on pieni Kreikan saari, joka kuuluu Kykladien saariryhmään ja sijaitsee Pároksen ja Antíparoksen saarten välissä. Saaren pinta-ala on noin 0,48 neliökilometriä ja se on asumaton (vuonna 2011). Hallinnollisesti Panteronísi kuuluu Pároksen kuntaan, Pároksen alueyksikköön ja Etelä-Egean saarten alueeseen.
Panteronísi muodostaa pienten lähisaarten Tigáni ja Glarómpouta kanssa saariryppään nimeltä Panteronísia (Παντερονήσια). Saaren vesissä noin 30 metrin syvyydessä sijaitsee Panteronísin luola.
Lake Mungo

Lake Mungo on vuonna 2008 ensi-iltansa saanut australialainen kauhuelokuva, jonka on ohjannut ja käsikirjoittanut Joel Anderson. Se yhdistelee mokumentaarista tarinankerrontaa sekä found footagen ja dokufiktion elementtejä. Elokuva seuraa Palmerin perhettä, joka yrittää selvitä perheen tyttären kuolemasta sekä siitä aiheutuvista mystisistä yliluonnollisista tapahtumista. Elokuvan tarinaa kerrotaan pääosin käsikirjoitettujen haastattelujen kautta.
"Lake Mungo" sai maailmanensi-iltansa Sydneyn elokuvajuhlilla 18. kesäkuuta 2008. Se esitettiin myös Austinissa järjestettävässä South by Southwest -tapahtumassa maaliskuussa 2009.
Prasonísi (Kykladit)

Prasonísi () on pieni Kreikan saari, joka kuuluu Kykladien saariryhmään ja sijaitsee Kimoloksen saaren itärannikon ja Prássan kylän edustalla. Saaren pinta-ala on noin 0,045 neliökilometriä ja se on asumaton (vuonna 2011). Hallinnollisesti Prasonísi kuuluu Kímoloksen kuntaan, Míloksen alueyksikköön ja Etelä-Egean saarten alueeseen.
Pakkasukko (kansanperinne)

Pakkasukko () on pakkasen, jään, lumen, rännän, talven ja jäätävän kylmyyden henkilöitymä. Hän on joissakin tarinoissa synkkä pahantekijä ja joissakin tarinoissa sankari.
Taustaa.
Pakkasukon on perinteisesti sanottu jättävän kuuraa ja saniaista muistuttavia kuvioita ikkunoihin kylminä talviaamuina. Ajan myötä tästä on tullut paljon harvinaisempaa kaksinkertaisten ikkunoiden vuoksi. Pakkasukko on silti edelleen suosittu hahmo populaarikulttuurissa. Häntä kuvataan joskus siveltimellä ja ämpärillä värittämässä syksyiset lehdet punaisiksi, keltaisiksi, ruskeiksi ja oranssiksi.
Historia.
Tarinat Pakkasukosta voivat olla peräisin anglosaksisista ja norjalaisista talvitavoista. On monia muita mytologisia olentoja, jotka ottavat samanlaisen roolin kuin Pakkasukko, mutta joilla on ainutlaatuinen kansanperinne. Esimerkiksi Venäjällä on hahmo, joka on jopa samanniminen Pakkasukon kanssa, mutta on kuitenkin erilainen kuin hän. 
Varhaisin viittaus Pakkasukkoon kirjallisuudessa on joko kirjassa Round About Our Coal Fire tai kirjassa Christmas Entertainments, joka julkaistiin vuonna 1734. 
Pakkasukko mainitaan monissa elokuvissa ja lauluissa esimerkiksi talvikauden kappaleessa "The Christmas Song" (aka "Chestnuts Roasting on the Open Fire"). Joissakin tarinoissa hänet on esitetty roistona ja toisissa sankarina.
Populaarikulttuurissa.
Videopeleissä.
Pakkasukko esiintyy monissa videopeleissä, joita ovat muun muassa:
Pythoú

Pythoú () on pieni Kreikan saari, joka sijaitsee Pagasitikóslahdessa pohjoiseen Pílion niemimaan kärjestä ja Palaió Tríkerin saaresta. Saaren pinta-ala on noin 0,167 neliökilometriä ja se on asumaton (vuonna 2011). Hallinnollisesti Pythoú kuuluu Nótio Pílion kuntaan, Magnesian alueyksikköön ja Thessalian alueeseen.
Skylonísi

Skylonísi () eli Skoulonísi (Σκουλονήσι) eli Trígono (Τρίγωνο) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja sijaitsee Donoúsan saaren pohjoiskärjen itäpuolella. Saaren pinta-ala on noin 0,24 neliökilometriä ja se on asumaton (vuonna 2011). Hallinnollisesti Skylonísi kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Strongyló (Ermoúpoli)

Strongyló () on pieni Kreikan saari, joka kuuluu Kykladien saariryhmään ja sijaitsee Sýroksen ja Didýmin saarten itäpuolella Ermoúpolin kaupungin edustalla. Saaren pinta-ala on noin 0,053 neliökilometriä ja se on asumaton (vuonna 2011). Hallinnollisesti Strongyló kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.
Tigáni (Kykladit)

Tigáni () on pieni Kreikan saari, joka kuuluu Kykladien saariryhmään ja sijaitsee Pároksen ja Antíparoksen saarten välissä. Saaren pinta-ala on noin 0,077 neliökilometriä ja se on asumaton (vuonna 2011). Hallinnollisesti Tigáni kuuluu Pároksen kuntaan, Pároksen alueyksikköön ja Etelä-Egean saarten alueeseen. Se kuuluu läheisten Panteronísin ja Glarómpoutan saarten kanssa samaan Panteronísian saariryppääseen.
Tsimintíri

Tsimintíri () on pieni Kreikan saari, joka kuuluu Kykladien saariryhmään ja sijaitsee Antíparoksen ja Despotikón saarten välissä. Saaren pinta-ala on noin 0,083 neliökilometriä ja se on asumaton (vuonna 2011). Hallinnollisesti Tsimintíri kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Antiikin aikana saari oli osa Despotikóa eli tuolloista Prepesinthoksen saarta, ja niitä yhdisti kannas. Tämän vuoksi saarelta on tehty Prepesinthoksen Apollonin temppeliin liittyviä löytöjä.
Vous

Vous () eli Vóidi (Βόιδι) eli Polóni (Πολώνη) on pieni Kreikan saari, joka kuuluu Kykladien saariryhmään ja sijaitsee Sérifoksen saaren itäpuolella. Saaren pinta-ala on noin 0,168 neliökilometriä ja se on asumaton (vuonna 2011). Hallinnollisesti Vous kuuluu Sérifoksen kuntaan, Míloksen alueyksikköön ja Etelä-Egean saarten alueeseen. Saari on jyrkkärinteinen ja sen suurin korkeus on 149 metriä merenpinnasta laskettuna.
Somer (järvi)

Somer on syvä ja kapea järvi Hossan kansallispuiston luoteisosassa Pohjois-Pohjanmaan ja Kainuun maakuntarajalla. Sen pinta-ala on 1,7 neliökilometriä. Etäisyys Oulusta on 180 kilometriä itäkoilliseen ja Kajaanista 160 kilometriä pohjoiskoilliseen.
Maantiede.
Somerin ulottuvuus lännestä itään on noin kahdeksan kilometriä. Leveys on enimmillään noin viisi prosenttia pituudesta. Järven länsiosa sijaitsee Taivalkoskella, keskiosa Kuusamossa ja itäosa Suomussalmella. Vähintään 10 metriä syvä vyöhyke ulottuu järven päästä päähän. Vähintään 20 metriä syviä alueita on useita ja vähintään 30 metriä syviä alueita on kaksi. Toinen niistä sijaitsee järven länsiosassa ja toinen itäosassa. Itäinen syvänne on järven syvin kohta.
Somerin keskiosassa sijaitsee noin 25 hehtaaria laaja Isosaari. Sen länsipuolella sijaitsee Reuhkasaari. Saarten välinen vesialue on matalahkoa. Isosaaren kaakkoinen osa on Kainuuta, muut osat Pohjois-Pohjanmaata.
Somerin syvän itäosan rannat ovat jyrkät. Siellä on Värikallion kalliomaalaus. Järven luusua on kalliomaalausten itäpuolella, josta alkaa koilliseen Ala-Ölkkyyn (234,5 metriä mpy) johtava vesiväylä. Somerin eteläpuolinen Syrjä-Somer (253,5 metriä mpy) laskee Syrjä-Someren puroa Someriin.
Somer (59.536.1.001) kuuluu Somerin valuma-alueeseen (59.536), joka on kolmannen jakovaiheen vesistö Oulujoen vesistössä (59). Toinen jakovaihe on Iijärven valuma-alue (59.53) ja ensimmäinen Kiantajärven reitin valuma-alue (59.5). Somer on laajin Somerin valuma-alueen 13:sta vähintään hehtaarin laajuisesta vakavedestä. Sitä seuraa Syrjä-Somer.
Lower Township

Lower Township on kunta (township) New Jerseyn osavaltiossa, Yhdysvalloissa. Kunta sijaitsee Cape Mayn piirikunnan eteläkärjessä. Sen väkiluku oli 22 057 vuonna 2020, ja se oli Cape Mayn piirikunnan suurin kunta.
Väestö.
Vuonna 2020 Lower Townshipin 22 057 asukkaasta valkoisia oli 94,4 %, mustia 1,5 % ja aasialaisia 0,9 %. Vuonna 2019 8,2 % asukkaista puhui kotonaan jotain muuta kieltä kuin englantia ja 5,7 % asukkaista oli syntynyt ulkomailla.
Liittolaissota (täsmennyssivu)

Liittolaissota voi viitata seuraaviin sotiin:
Syrinks

Syrinks () tai syrinx (lat.) voi viitata seuraaviin:
Koskelanlammanne

Koskelanlammanne on läpivirtausjärvi Koskenpäällä Jämsän pohjoisosassa. Sen pinta-ala on 8,68 hehtaaria. Etäisyys Jämsän keskustasta on 33 kilometriä pohjoiseen.
Maantiede.
Koskelanlammanne on matala ja sen länsiranta on soistunut. Järveen virtaa vettä Suolijokea pohjoisesta, järvestä virtaa vesi etelään Salosveteen. Koskelanlammanteen itäpuolella Lapinkosken suulla sijaitsee noin puolen hehtaarin laajuinen saari. Järven rannoilla ei ole rakennuksia, pohjoispuolella Petäjäveden alueella on peltotilkku. Koskelanlammanne on osa Wanhan Witosen melontareittiä.
Koskelanlammanteen vesitilavuus on 153 000 kuutiometriä eli 153 miljoonaa litraa.
Koskelanlammanne (14.524.1.001) kuuluu Suoliveden alueeseen (14.524), joka on kolmannen jakovaiheen vesistö Kymijoen vesistössä (14). Toinen jakovaihe on Iso Rautaveden alue (14.52) ja ensimmäinen on Jämsän reitin valuma-alue (14.5). Koskelanlammanne on neljänneksi laajin Suoliveden alueen 18:sta vähintään hehtaarin laajuisesta vakavedestä.
Jämsän reitti.
Koskelanlammanne sijaitsee Jämsän reitillä. Ohessa reitin kulku Petäjävedeltä Päijänteelle, eli reitin keski- ja eteläosa. Suluissa pinnankorkeus metreinä merenpinnan yläpuolella :
Jämsänvesi–Petäjävesi (111,1) → Hankakoski (109,9) → Piesasjärvi (108,5) → Suolijoki (108,2) → Koskelanlammanne (108,2) → Salosvesi (102,5) → Kalmavesi (102,4) → Siniänvirta → Siniäinen → Survosenkoski → Iso Rautavesi (100,0) → Rautavirta / Vähä Rautavirta → Uuttana (99,9) → Juusanvirta → Myllykoski → Pirttijärvi (98,2) → Luomenvirta → Lahnajärvi (98,0) → Väännäkoski → Kankarisvesi (97,8) → Naiskoski / Rekolankoski → Koskikeskinen (92,2) → Patalankoski → Jämsänjoki (78,3) → Päijänne (78,3).
Ruuhasjärvi

Ruuhasjärvi on monialtainen järvi Kouvolan Jaalassa Kymenlaakson luoteisosassa. Sen pinta-ala on 1,3 neliökilometriä. Etäisyys Kouvolan keskustasta on 31 kilometriä pohjoiseen.
Maantietoa.
Ruuhasjärvi on 3,2 kilometriä pitkä, 2,1 kilometriä leveä, ja sen pinta-ala on 131 hehtaaria eli 1,3 neliökilometriä. Ruuhasjärvi koostuu lounaisesta, luoteisesta ja itäisestä altaasta, jotka edelleen jakautuvat useisiin lahtiin. Itäinen allas on lounais–koillissuuntaisesti pitkä ja ja sen keskiosassa sijaitsee noin neljä hehtaaria laaja 15–16 metriä syvä alue. Luoteinen allas on matala, lounaisen altaan syvin kohta on 11,5 metriä. Kaikkiaan Ruuhasjärvestä noin kahdeksasosa on vähintään 10 metriä syvä. Järven ulottuvuutta lisää koilliseen johtava Orisalmi, joka päättyy luusuaan, josta lähtee laskuoja koilliseen Huhdasjärveen.
Järvi on luodattu ja siitä on julkaistu syvyyskartat. Järven tilavuudeksi on määritetty 6,12 miljoonaa kuutiometriä eli 0,00612 kuutiokilometriä ja sen keskisyvyydeksi on saatu 4,7 metriä. Sen syvänteessä on 16,4 metriä syvää. Siinä on yksi saari, jonka pinta-ala on 4 aaria.
Järven rantaviivan pituus on 14,5 kilometriä, josta saaren rantaviivan osuus on 50 metriä. Ruuhasjärven länsirannalla sijaitsee Hartolan kylän kulttuurimaisema. Koillisessa sijaitsee Huhdasjärven kyläkeskus. Ruuhasjärven keskellä sijaitsee Viikinniemi, jonka korkein kohta on noin 30 metriä järven pintaa ylempänä. Järven itäinen ranta on muita rantoja jyrkempää.
Vesistösuhteet.
Ruuhasjärvi (14.942.1.011) kuuluu Huhdasjärven alueeseen (14.942), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Ruuhasjärvi on Huhdasjärven alueen laajin vakavesi. Toiseksi laajin on Huhdasjärvi ja kolmanneksi laajin on Kaajärvi. Huhdasjärven alueeseen kuuluu 27 vähintään hehtaarin laajuista vakavettä, joita edellä mainittujen ohella ovat muun muassa Hyvikäs, Ahvenistonlampi, Nöyleppilampi ja Maajärvi.
Lukkarinkoulu

Vuoden 1686 kirkkolaissa lukutaidon opettaminen suomalaisille nimettiin lukkarin tehtäväksi, ja hänen pitämänsä oppitunnit kirkonmäellä olivat nimeltään lukkarinkoulu. Tässä koulussa opetettiin sisälukua ja kristinopin alkeita.
Kirkkolaissa säädettiin:
Wanhemmita pitä uscollisest manattaman, että he andawat Lapsens heidän Christilisen Oppins Cappalis hywin ja ahkerast opetetta; ja käskettämän nijtä, joiden se murhe Seuracunnas pitä tule, Cappalaisen eli Luckarin, että he caikella wireydel Lasten opettamisen päälle pitäwät, ja opettawat Lapset lukeman Kirja. (XXIV. Luku, XI. §.)
Lukkarinkoulua kävivät muiden muassa veljekset Aleksis Kiven romaanissa "Seitsemän veljestä".
Huhdasjärvi (järvi)

Huhdasjärvi on järvi Kouvolan Jaalassa Kymenlaakson luoteisosassa. Sen pinta-ala on 1,1 neliökilometriä. Etäisyys Kouvolan keskustasta on 33 kilometriä pohjoiseen.
Maantietoa.
Huhdasjärvi on 2,8 kilometriä pitkä, 1,3 kilometriä leveä, ja sen pinta-ala on 107 hehtaaria eli 1,1 neliökilometriä. Järvi koostuu suurelta osin lahdista, joista laajin on kaakkoon työntyvä Pitkälahti. Järven koillisosa jakautuu Kinturinlahteen, Sorsanlahteen ja Paskolahteen.
Huhdasjärven keskiosan syvänteen lounaispuolella sijaitsee järven ainoa saari, 1,96 hehtaaria laaja Pukkisaari, jonka pohjoisosassa on kivikautinen asuinpaikka.
Järvi on luodattu ja siitä on julkaistu syvyyskartat. Järven tilavuudeksi on määritetty 5,06 miljoonaa kuutiometriä eli 0,00506 kuutiokilometriä ja sen keskisyvyydeksi on saatu 4,7 metriä. Huhdasjärven keskiosassa on lähes kolmen hehtaarin laajuinen vähintään 15 metriä syvä alue, jonka sisällä sijaitsee järven syvin kohta, 18,6 metriä . Lisäksi järven koillisosassa ja Pitkälahdessa on noin 13-metrinen syvänne. Järven rantaviivan pituus on 10,5 kilometriä, josta ainoan saaren osuus on 600 metriä. Järven rannoilla on useita peltoalueita ja pientaloja. Huhdasjärven kyläkeskus sijaitsee Ruuhasjärven ja Huhdasjärven välissä.
Vesistösuhteet.
Huhdasjärvi kuuluu Huhdasjärven alueeseen (14.942), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Huhdasjärvi on Huhdasjärven alueen toiseksi laajin vakavesi. Laajin on Ruuhasjärvi ja kolmanneksi laajin on Kaajärvi. Huhdasjärven alueeseen kuuluu 27 vähintään hehtaarin laajuista vakavettä, joita edellä mainittujen ohella ovat muun muassa Hyvikäs, Ahvenistonlampi, Nöyleppilampi ja Maajärvi. Järven vedenpinnan korkeus on 73,8 metriä mpy.
Huhdasjärveen virtaa laskuoja lounaasta Ruuhasjärveltä (74,2 metriä mpy) ja pohjoisesta Maajärveltä (86,1 metriä mpy). Huhdasjärven luusua sijaitsee Sorsanlahden lounaiskolkassa, josta lähtee noin 600 metriä pitkä Vesalanjoki kaakkoon Niskajärven Raikoonlahteen.
Kaajärvi (Kouvola)

Kaajärvi on pyöreähkö, saareton järvi Kouvolan Jaalassa Kymenlaakson luoteisosassa. Sen pinta-ala on 98 hehtaaria. Etäisyys Kouvolan keskustasta on 32 kilometriä pohjoisluoteeseen.
Viikate on tehnyt albumin Kaajärven rannat sekä kuvannut kaksi musiikkivideota järven maisemissa Jaalassa. Yhtye on myös tehnyt lauluja, joissa järvi mainitaan.
Maantietoa.
Kaajärvi on 1,2 kilometriä pitkä, 1,1 kilometriä leveä, ja sen pinta-ala on 98 hehtaaria. 
Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on määritetty 5,51 miljoonaa kuutiometriä eli 0,00551 kuutiokilometriä ja sen keskisyvyydeksi on saatu 5,7 metriä. Luoteisosan matalaa vyöhykettä lukuun ottamatta järvi syvenee varsin tasaisesti rannoilta kohti keskiosan 15,4 metrin syvännettä . Noin viidennes järvestä on vähintään 10 metriä syvä, lähimpänä rantaviivaa 10 metrin syvyyskäyrä kulkee järven kaakkoisosassa. Järven rantaviivan pituus on 4,0 kilometriä. Kaajärven länsiranta on viljelysmaata, itäranta on metsämaata. Pientaloja on tiheään.
Vesistösuhteet.
Kaajärvi (14.942.1.030) kuuluu Huhdasjärven alueeseen (14.942), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Kaajärvi on Huhdasjärven alueen kolmanneksi laajin vakavesi. Laajin on Ruuhasjärvi ja toiseksi laajin on Huhdasjärvi. Huhdasjärven alueeseen kuuluu 27 vähintään hehtaarin laajuista vakavettä, joita edellä mainittujen ohella ovat muun muassa Hyvikäs, Ahvenistonlampi, Nöyleppilampi ja Maajärvi.
Kaajärven luusua on koillisessa, josta lähtee Myllyjoki koilliseen ja laskee Lapjärven (75,4 metriä mpy) länsirantaan. Kaajärven länsipuolella sijaitsee Karijärvi, järvien välinen kannas on 150–250 metriä leveä.
Odd Roger Enoksen

Odd Roger Enoksen (s. 25. syyskuuta 1954 Andøy) on norjalainen keskustapuolueen poliitikko ja moninkertainen ministeri. Vuosina 1999–2003 hän oli puolueensa puheenjohtaja.
Elämä ja ura.
Enoksen on syntynyt vuonna 1954 Nordlandissa. Hän suoritti 1970-luvulla agronomin tutkinnon. Hän oli kunnanvaltuutettuna kotikunnassaan Andøyssa vuosina 1978–1993 ja suurkäräjäedustajana Nordlandin vaalipiiristä vuosina 1993–2003. Vuosina 2000–2003 hän toimi puolueensa ryhmänjohtajana suurkäräjillä. Vuosina 1999–2000 hän oli Norjan kunta- ja alueministeri, ja vuosina 2005–2007 öljy- ja energiaministeri.
Enoksen joutui huhtikuussa 2022 eroamaan Norjan hallituksesta, kun paljastui, että hänellä oli ministeriaikanaan vuosina 2006–2007 ollut avioliiton ulkopuolinen salasuhde tuolloin parikymppiseen naiseen.
Without You (The Kid Laroin kappale)

Without You (tyyliteltynä suuraakkosin) on australialaisartisti The Kid Laroin kappale, joka julkaistiin hänen "F*ck Love" -mixtapensa deluxe-versiolla "F*ck Love (Savage)" 6. marraskuuta 2020. Kappale julkaistiin singlenä saman vuoden joulukuussa. Siitä julkaistiin 30. huhtikuuta 2021 remix, jolla esiintyy myös yhdysvaltalaislaulaja Miley Cyrus.
Single nousi ensimmäiselle sijalle Australian ja Suomen singlelistoilla. Isossa-Britanniassa se sijoittui parhaimmillaan toiseksi ja Yhdysvalloissa kahdeksanneksi.
Kappaleen ovat kirjoittaneet Charlton Howard, Omer Fedi, Blake Slatkin ja Billy Walsh. Sen tuottivat Fedi ja Slatkin. Kappale on tyyliltään emo rapia ja folk-popia.
Maajärvi (Kouvola, Hartola)

Maajärvi on saareton järvi Kouvolan Jaalassa Kymenlaakson luoteisosassa. Etäisyys Kouvolan keskustasta on 34 kilometriä pohjoisluoteeseen.
Maantietoa.
Maajärvi on 2,4 kilometriä pitkä, 1,0 kilometriä leveä, ja sen pinta-ala on 106 hehtaaria eli 1,1 neliökilometriä. Siinä ei ole kartan mukaan saaria. Viitainenniemi erottaa järven pohjoisosan Mutalahtea pääaltaasta. Järvi on rannoiltaan polveileva ja syvyyssuhteiltaan vaihteleva.
Järvi on luodattu ja siitä on julkaistu syvyyskartat. Järven tilavuudeksi on määritetty 5,31 miljoonaa kuutiometriä eli 0,00531 kuutiokilometriä ja sen keskisyvyydeksi on saatu 5,0 metriä. Syvin kohta, 16,6 metriä, sijaitsee järven keskivaiheilla . Noin kahdeksasosa järvestä on vähintään 10 metriä syvä. Järven rantaviivan pituus on 8,0 kilometriä. Sen rannoilla on viljelysmaata, metsämaata ja pientaloja.
Vesistösuhteita.
Maajärvi (14.948.1.001) kuuluu Maajärven valuma-alueeseen (14.948), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Maajärvi on Maajärven valuma-alueen laajin vakavesi. Valuma-alueen muut vähintään hehtaarin laajuiset vakavedet ovat Lahnajärvi, Markkinajärvi, Ahdinpuulampi ja Pohjaslampi.
Maajärven luusua on lounaassa, josta lähtee Mutaoja etelään ja laskee Karijärven (77,3 metriä mpy) itärantaan.
Pauli (lastenohjelma)

Pauli (engl. "Bali") on PlanetNemo Animation ja Subsequence Entertainmentin tuottama kanadalais-ranskalainen piirrossarja, joka perustuu Magdalena ja Laurent Richardin ranskalaisten lastenkirjojen sarjaan. Suomessa sarjaa on esitetty YLE TV2:lla.
Sarja seuraa Paulin, eskarilaiskoiran, seikkailuita. Hänelle pitävät seuraa mm. äiti, isä, sisko Lea, ystävät sekä pehmolelu Kiki.
Jaksot.
Jokainen jakso sisältää kaksi osiota (vajaa lista):
Lietukka

Lietukka on järvi Outokummussa Pohjois-Karjalan länsiosassa. Sen pinta-ala on 1,6 neliökilometriä. Etäisyys Joensuusta on 48 kilometriä länsiluoteeseen.
Maantiede.
Lietukan pituus kaakosta luoteeseen on 2,3 kilometriä. Järven länsiosa on itäosaa syvempi. Pohjoisrannan mutkitteleva Palosaari-niemi erottaa järven luoteisosaa selkävedestä. Lietukan laajimmat saaret (Häikkä, Lehtosaari) sijaitsevat luoteessa, kuten myös järven syvin kohta. Lietukan keskiosassa on noin 20-metrisiä syvänteitä, järven koillinen osa on matala. Noin kymmenesosa järvestä on vähintään 15 metriä syvä.
Lietukan saariluku on yhdeksän. Järven länsiranta on suhteellisen suora, muut rannat polveilevat. Rannoilla on pientaloja. Lietukan itäpuolella sijaitsee Saunajärvi, joka on samantasoinen Lietukan kanssa. Kaakossa on Kolmikanta (117,5 metriä mpy).
Lietukan vesitilavuus on 11 049 000 kuutiometriä.
Lietukka (04.726.1.028) kuuluu Rikkajoen-Lietukkajoen valuma-alueeseen (04.726), joka on kolmannen jakovaiheen vesistö Vuoksen vesistössä (04). Toinen jakovaihe on Rikkaveden alue (04.72) ja ensimmäinen jakovaihe on Juojärven reitin valuma-alue (04.7). Lietukka on Rikkajoen-Lietukkajoen valuma-alueen laajin vakavesi. Seuraavaksi laajimmat ovat Kolmikanta, Ruokonen ja Särkiselkä. Rikkajoen-Lietukkajoen valuma-alueeseen kuuluu 33 vähintään hehtaarin laajuista vakavettä.
Lietukka on neljänneksi laajin Outokummun 112:sta vähintään hehtaarin laajuisesta vakavedestä. Sitä edeltävä Sysmäjärvi on pinta-alaltaan moninkertainen, mutta tilavuudeltaan alle puolet Lietukasta.
Suomen kolme Lietukkaa sijaitsevat Pohjois-Karjalassa. Kaksi muuta ovat Juuassa (Lietukka (Juuka, läntinen), Lietukka (Juuka, itäinen)).
Pokimane

Pokimane (oik. Imane Anys, s. 14. toukokuuta 1996 Marokko) on marokkolais-kanadalainen striimaaja, tubettaja ja sosiaalisen median vaikuttaja.
Hänellä on Twitchissä yli yhdeksän miljoonaa seuraajaa. "Forbes" nimitti hänet Twitchin suurimmaksi naisstriimaajaksi. Tämän lisäksi Anys on näytellyt vuonna 2021 julkaistussa "Free Guy" -elokuvassa.
Kolmikanta (Outokumpu)

Kolmikanta on paikoin syvä järvi Outokummussa Pohjois-Karjalan länsiosassa. Sen pinta-ala on 1,3 neliökilometriä. Etäisyys Joensuusta on 45 kilometriä länsiluoteeseen.
Maantiede.
Kolmikanta koostuu itäisestä, lounaisesta ja luoteisesta altaasta. Läntisiä altaita erottaa itäisestä altaasta Mikonniemi ja Ristiniemi; toisistaan niitä erottaa Hiekkaniemi. Itäinen allas jatkuu kaakkoon Uittosalmena ja Kaivantolahtena. Etäisyys Kaivantolahden etelärannalta itäosan pohjoisrannalle on kolme kilometriä. Kolmikannan itäosassa on verraten laaja vähintään 15 metriä syvä alue, jonka sisällä on kaksi 30-metristä syvännettä. Kapea Kaivantolahti on syvä, ja järven syvin kohta sijaitsee sen keskivaiheilla. Lounainen Kuminlahti on matala, luoteisessa Lähtevänlahdessa on kymmenmetrisiä syvänteitä. Noin kahdeksasosa järvestä on vähintään 15 metriä syvä.
Kolmikannan laajin saari on noin puolen hehtaarin laajuinen Aittosaari. Järven rannoilla on asutusta ja jonkin verran peltomaata. Sen luoteispuolella sijaitsee Lietukka (118,8 metriä mpy) ja itäpuolella Särkiselkä (117,7 metriä mpy). Kolmikannan luusua sijaitsee Lähtevänlahden pohjoiskolkassa.
Kolmikannan vesitilavuus on 7 437 000 kuutiometriä.
Kolmikanta (04.726.1.006) kuuluu Rikkajoen-Lietukkajoen valuma-alueeseen (04.726), joka on kolmannen jakovaiheen vesistö Vuoksen vesistössä (04). Toinen jakovaihe on Rikkaveden alue (04.72) ja ensimmäinen jakovaihe on Juojärven reitin valuma-alue (04.7). Kolmikanta on Rikkajoen-Lietukkajoen valuma-alueen laajin vakavesi Lietukan jälkeen. Seuraavaksi laajimmat ovat Ruokonen, Särkiselkä ja Saunajärvi. Rikkajoen-Lietukkajoen valuma-alueeseen kuuluu 33 vähintään hehtaarin laajuista vakavettä.
Kolmikanta on viidenneksi laajin Outokummun 112:sta vähintään hehtaarin laajuisesta vakavedestä. Tilavuudeltaan se on neljänneksi suurin.
Suomen kolme Kolmikantaa sijaitsevat itäisessä Suomessa. Outokummun Kolmikanta on laajin, Savonlinnan ja Lappeenrannan Kolmikannat ovat huomattavasti pienempiä.
Luiyi De Lucas

Luiyi de Lucas (s. 31. elokuuta 1994) on dominikaanilainen jalkapalloilija, joka edustaa Kyproksen jalkapalloliigassa pelaavaa Enosi Neon Ypsonaa.
Metsärikos

Metsärikos on Suomen rikoslain 48 a luvun mukainen rikos. Metsärikokseen syyllistyy, jos ei noudata määräyksiä kasvatus- ja uudistushakkuihin liittyen. Alueiden luvallista käyttöä on rajoitettu säilymisen turvaamiseksi. Metsärikos on yhteydessä vuoden 1996 metsälakiin. Rikoslaista metsärikos on löytynyt vuodesta 2002. 
Metsärikoksesta voidaan tuomitaan sakkoihin tai vankeuteen enintään kahdeksi vuodeksi. Metsärikkomuksesta tuomitaan sakkoihin. Metsärikkomuksesta voidaan tuomita esimerkiksi, jos laiminlyö metsänkäyttöilmoituksen.
Chastellux-sur-Cure

Chastellux-sur-Cure on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 15 kilometriä Avallonin kaupungista etelään.
Kunnan nähtävyys on 1000-luvulta peräisin oleva linna "Château de Chastellux". Linna on jo silloin saanut nykyisen kolmion mallisen pohjan. Linnan länsipuolella oleva pääpuolustustorni "La tour Saint-Jean" on alkuperäinen osa linnaa. Jokilaaksoon päin oleva linna on rakennettu 1400-luvulla. Linna kuului jo tuolloin linnaa yhä hallitsevalle Beauvoir-Chastellux’n suvulle.
Kunta on osa Morvanin luonnonpuistoa ("Parc naturel régional du Morvan").
Hjulströmin diagrammi

Hjulströmin diagrammi on hydrologiassa ja geomorfologiassa käytetty kaavio, joka kuvaa joen kiintoaineksen eroosion, kuljetuksen ja sedimentaation riippuvuutta veden virtausnopeudesta ja partikkeleiden koosta. Diagrammin on kehittänyt Uppsalan yliopiston maantieteen professori Filip Hjulström, joka esitteli sen vuonna 1935 julkaistussa väitöskirjassaan "Studies of the morphological activity of rivers as illustrated by the River Fyris".
Diagrammin ylempi käyrä näyttää aineksen eroosioon vaadittavan vähimmäisvirtausnopeuden (cm/s) partikkeleiden koon (mm) funktiona. Alempi käyrä puolestaan näyttää sedimentaation mahdollistavan enimmäisvirtausnopeuden niin ikään partikkeleiden koon funktiona. Kuvaajan molemmat akselit ovat logaritmisia.
Hjulströmin diagrammin mukaan halkaisijaltaan noin 0,1 mm oleva hiekka erodoituu herkimmin jo alhaisenkin virtausnopeuden vaikutuksesta. Esimerkiksi saven ja hiesun partikkeleiden välillä vaikuttavan koheesion vuoksi tämän kaikkein hienojakoisimman aineksen erodoituminen vaatii hieman korkeamman virtausnopeuden.
Alan tutkimuksen kehittyessä muun muassa ruotsalainen maantieteilijä Åke Sundberg julkaisi diagrammista yksityiskohtaisemman version vuonna 1956. Nykyään kehittyneemmät kaavat, jotka ottavat paremmin huomioon muun muassa virran syvyyden ja kiintoaineksen tiheyden ovat laajalti korvanneet Hjulströmin diagrammin.
M-96 (1938)

M-96 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 26. heinäkuuta 1937. Se laskettiin vesille 20. heinäkuuta 1938 ja otettiin palvelukseen 16. lokakuuta 1939.
Palvelus.
Palvelukseen otettaessa alus liitettiin Neuvostoliiton Itämeren laivastoon. Alus upposi 10. syyskuuta 1944 Narvan edustalla osuttuaan miinaan.
M-97 (1938)

M-97 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 26. heinäkuuta 1937. Se laskettiin vesille 20. heinäkuuta 1938 ja otettiin palvelukseen 10. lokakuuta 1939.
Palvelus.
Palvelukseen otettaessa alus liitettiin Neuvostoliiton Itämeren laivastoon. Alus upposi 14. elokuuta 1942 Lavansaaren edustalla osuttuaan miinaan.
M-98 (1940)

M-98 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 22. kesäkuuta 1939. Se laskettiin vesille 15. huhtikuuta 1940 ja otettiin palvelukseen 10. heinäkuuta.
Palvelus.
Palvelukseen otettaessa alus liitettiin Neuvostoliiton Itämeren laivastoon. Alus katosi marraskuussa 1941 Suomenlahdella mahdollisesti osuttuaan miinaan.
M-99 (1940)

M-99 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 26. kesäkuuta 1939. Se laskettiin vesille 15. huhtikuuta 1940 ja otettiin palvelukseen 3. heinäkuuta.
Palvelus.
Palvelukseen otettaessa alus liitettiin Neuvostoliiton Itämeren laivastoon. Alus upposi 29. kesäkuuta 1941 Suomenlahdella osuttuaan miinaan.
Nokia G50

Nokia G50 on HMD Globalin 22. syyskuuta 2021 julkistama ja 13. lokakuuta julkaisema älypuhelin. Se tuli Suomessa myyntiin heti julkistuspäivänä.
Puhelimessa on kahdeksanydinprosessori ja 6,82 tuuman näyttö. Tallennustilaa on valittavana 64 tai 128 gigatavua ja keskusmuistia neljä tai kuusi gigatavua. Tallennustila on laajennettavissa enintään 512 gigatavun microSD-kortilla. Puhelimessa on kolme takakameraa. Pääkameran tarkkuus on 48 megapikseliä, ultralaajakulmakameran tarkkuus kahdeksan megapikseliä ja syvyyskameran tarkkuus kaksi megapikseliä. Etukameran tarkkuus on kahdeksan megapikseliä. Akun kapasiteetti on 5 000 milliampeerituntia, ja se tukee 18 watin latausta. Käyttöjärjestelmänä on Android 11.
M-100 (1939)

M-100 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 20. tammikuuta 1938. Se laskettiin vesille 5. syyskuuta 1939 ja otettiin palvelukseen 31. heinäkuuta 1940.
Palvelus.
Alus siirrettiin 1940 Neuvostoliiton Tyynenmeren laivastoon, missä se nimettiin "M-30:ksi". Se siirrettiin 1944 edelleen Neuvostoliiton Mustanmeren laivastoon.
M-101 (1940)

M-101 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta. Se otettiin palvelukseen 1941.
Palvelus.
Palvelukseen otettaessa alus liitettiin Neuvostoliiton Itämeren laivastoon. Saksan laivaston sukellusvene "U-149" upotti 26. kesäkuuta 1941 aluksen tai sitten se tuhoutui 28. elokuuta 1941 osuttuaan miinaan Hangon edustalla.
M-102 (1940)

M-102 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 15. toukokuuta 1940. Se laskettiin vesille 12. lokakuuta ja otettiin palvelukseen 5. joulukuuta.
Palvelus.
Palvelukseen otettaessa alus liitettiin Neuvostoliiton Itämeren laivastoon.
M-103 (1940)

M-103 oli Neuvostoliiton laivaston M-luokan sarjan XIIbis sukellusvene.
Valmistus.
Alus tilattiin Leningradista Sudomehilta, missä köli laskettiin 31. toukokuuta 1940. Se laskettiin vesille 12. lokakuuta ja otettiin palvelukseen 5. joulukuuta.
Palvelus.
Palvelukseen otettaessa alus liitettiin Neuvostoliiton Itämeren laivastoon. Alus katosi 28. elokuuta 1941 Suomenlahdella mahdollisesti osuttuaan miinaan.
Kaikki muuttuu

Kaikki muuttuu voi tarkoittaa seuraavia:
Kunnioittaen, Danny

Kunnioittaen, Danny on suomalaislaulaja Dannyn 29. lokakuuta 2021 julkaistu studioalbumi. Albumilta on julkaistu singlet ”Sinä päivänä kun kaikki rakastaa mua”, ”Liian aikuinen” sekä ”Aina ikävä jonnekin”. Albumin kappaleet ovat Janne Rintalan ja Aki Tykin kirjoittamia.
Mökkitie Records

Mökkitie Records on vuonna 2012 Arttu Wiskarin, Olli Saksan ja Janne Rintalan perustama suomalainen levy-yhtiö. Yhtiön nimi tulee Wiskarin samannimisestä kappaleesta. Olli Saksa on yhtiön toimitusjohtaja.
Tammikuussa 2023 Mökkitie Records ja kuopiolainen RPS Brewing Company lanseerasivat oluen nimeltä Mökkitie Lager.